text: Eftir at Hasfjord í gjár aftan á klassasýn var klárur at seta í sigling aftur, stungu trupulleikar seg upp við bóvskrúvuni. Um somu tíð fekk Hasfjord aftur um skrúvuna. Hetta er aðru ferð upp á stutta tíð, at skipið fær um skrúvuna í Skopunar Havn. Í fjør fekk Hasfjord eisini um skrúvuna har.
text: #000003
text: Tá var talan um eitt traktordekk, og avleiðingin var ein kostnaðarmikil umvæling av gearunum. Í síðsta mánaða var talan um eitt lastbiladekk, tó tað ikki var stórur skaði. Tað kostar tó bæði tíð og pening at fáa skipið siglingarklárt aftur.
text: #000005
text: Í gjár mátti sleipari tilkallast úr Havn at flyta Hasfjord frá bryggju, so Ternan slapp. Kavari mátti koma úr Havn at taka dekkið av skrúvuni við hjálp frá traktori hjá einum bónda. Tað gekk áleið gott, og skaði var ikki komin á skrúvu og pakkdós. Sleipari og kavari kosta tó pening, og nógv tíð gongur við at fáa skipið siglingarklárt.
text: #000006
text: Skopunar Kommuna hevur fyri stuttari tíð síðani boðað SSL frá, at kavari hevði verið niðri og kanna havnina, og at har skuldu eingi dekk vera. SSL bað kavaran, ið nú fekk dekkið av skrúvuni á Hasfjord, hyggja niður undir skipið. Har lógu fimm dekk.
text: #000007
text: Í síðsta mánaða varð eftir umbøn úr Sandoynni gjørt av, at Hasfjord skuldi sigla longur, enn SSL hevði mælt til. Skipið er so mikið gamalt og í so ringum standi, at kostnaðirnir bara økjast dag fyri dag. Tann lítli møguliga vinnugurin, ið kundi verið við sølu til upphøgging, er nú kanska etin upp.
text: #000008
text: Fáar dagar eftir avgerðina um at leingja siglingina, gekk høvuðsmotorurin heitur, tá ið eitt krumtapsleiði brendi av, og skaði kom á sonevndu søluna á krumtapsakslinum. Tað eydnaðist at finna fram til ein veitara í Onglandi, ið kundi umvæla umfatandi skaðan. Umvælingin kostar einar 1,2 mió.kr, ið SSL ikki hevur játtan til.
text: #000009
text: Klassin veitti eftir sýnið Hasfjord eitt fyribils loyvi, ið er galdandi inntil hálvan juni treyta av, at ein EEXI útrokning fyri CO-2 útlátið er avgreidd og til ta tíð góðkend. Sertifikatið er vanliga ikki eitt krav til SSL-ferjurnar, ið eru í innanlands sigling, men er eitt krav til Hasfjord, tí skipið hevur siglt ímillum lond seinastu fimm árini.
text: #000011
text: Væntandi fer Hasfjord aftur í sigling týsdagin 23. mai.
text: #000012